Lav et referat af nedenstående tekst:

Tekst:
Med to mål mod OB fik AaB's Nicklas Helenius en forrygende start på forårssæsonen på hjemmebane, men for den lange angriber betyder scoringerne ikke så meget efter kampen, hvor fynboerne i overtiden fik hentet et point og et 2-2-resultat med hjem. - Vi fortjente at vinde. Vi havde vores muligheder i anden halvleg på kontra og skulle afgøre kampen. - Vi var bedre end OB i dag i mange facetter, så det var noget af en mavepuster, at de fik scoret til sidst, siger Nicklas Helenius. - Vi spillede fint. Man kunne godt se, at vi havde lidt mere rutine i forsvaret og fik lidt mere ro på opspillet. - Vi udnyttede også OB's store mellemrum rigtig godt. Vi var bedre med bolden i dag end med Silkeborg (i fredags, red.), og OB havde jo ikke noget at komme med, siger han. I forårspremieren mod Silkeborg stillede AaB med det yngste hold i Superligaens historie, og selvom rutinerede Kenneth Emil Petersen var tilbage i forsvaret, så var det atter en ungt hold, som løb på banen mod OB. Og det havde betydning, mener Nicklas Helenius. - Vi er stadig et ungt hold og manglede måske lidt rutine og coolness i dag. De to mål sender ham op på 10 sæsonmål i ligaen, og dermed ligger han på en delt fjerdeplads på topscorerlisten.

Referat:
AaB-angriberen mener, at hjemmeholdet fortjente sejren, men manglede lidt rutine i de afgørende situationer.